Nye gatekamper i Kairo - mange drept
Det har igjen oppstått skyting mellom regjeringssoldater og Morsi-tilhengere. I sentrum av Kairo mistet fire demonstranter livet i demonstrasjonene som startet etter fredagsbønnen. I tillegg meldes det om mange sårede. Ved 20-tiden opplyser egyptiske sikkerhetskilder at omkring 60 mennesker er drept i hovedstaden, melder nyhetsbyrået Associated Press. Det skytes i sentrum, rundt hotellet der VGs medarbeidere bor, ved 6. oktober-broen og på Tahir-plassen. Fra begge sider av Nilen blir det skutt mot Zamalek-øya hvor Marriot-hotellet ligger, og hvor mange utenlandske reportere bor. Det er ikke sikkert hvem som skyter. Det skytes også mot demonstranter på Ramses-plassen. Det er også meldt om skyting andre steder, blant annet på og ved et sykehus. BAKGRUNN:- Han så meg, smilte, siktet og skjøtDet var Ramses-plassen alle skulle marsjere til etter fredagsbønnen, etter oppfordring fra Det muslimske Brorskapet. All trafikk inn mot sentrum er avsperret. Politiet har omringet Ramses-plassen og moskeén der. Ingen slipper inn og ut. I tillegg er flere veier sperret av Brorskapet, og ikke politiet. I gatene er det stadige kontroller. Det er enormt med våpen, og privatpersoner er ustyrt med macheter, økser, kjepper og stokker, samt skytevåpen av alle typer. Skudde kan høres et stykke foran VGs reporter. Tusenvis av demonstranter begynte fredag ettermiddag å marsjere mot sentrum av Kairo fra nordøst. Det ble umiddelbart meldt om sammenstøt mellom demonstranter og sikkerhetsstyrker. Demonstrantene støtter den avsatte presidenten Mohamed Mursi og roper «Ned med militærstyret». BAKGRUNN:Brorskapet varsler «Vredens fredag»Det egyptiske militærstyret uttaler til statlig TV at de vil «reagere kontant» på ethvert lovbrudd, og det er meldt at sikkerhetsstyrker har brukt tåregass mot demonstranter for å hindre dem i å nå regjeringsbygninger i den nordlige byen Tanta. Åtte demonstranter ble drept i middelhavsbyen Damietta i sammenstøt med sikkerhetsstyrker, ifølge legekilder. Fire demonstranter ble fredag ettermiddag drept av politiet i kanalbyen Ismailia, melder nyhetsbyrået AFP. Ifølge det samme nyhetsbyrået ble én politimann også drept i et bevæpnet angrep mot et kontrollpunkt i Kairo. Lokale sykehuskilder opplyste dessuten at fem mennesker var drept, og 70 såret i sammenstøt i Fayoum-provinsen sør for Kairo.Den norske journalisten Anders Sømme Hammer er i Kairo og melder på Twitter at demonstrasjonen der foreløpig går rolig for seg. - Jeg er sammen mange tusen menn og kvinner. Jeg ser ingen med klubber eller andre våpen, bare fyrverkeri, bannere, plakater og trommer, skriver han. Nesten 600 demonstranter ble drept ulike steder i landet etter at sikkerhetsstyrker bestemte seg for å rydde to demonstrasjonsleirer i Kairo.Over 230 lik lå fredag pakket i is i en moské og ventet på å bli hentet av slektninger etter sikkerhetsstyrkenes offensiv i Kairo onsdag. El-Imam-moskeen ligger i nærheten av Radaa al-Adawiya-plassen der den blodige aksjonen kostet flest liv. Minst 578 mennesker ble drept i uroen onsdag, ifølge offisielle tall, inkludert noen titall politifolk som ble drept da sinte islamisters angrep politistasjoner. På en benk ved siden av likene ligger et 60-tall delvis svidde førerkort, ID-kort og andre dokumenter som tilhører de drepte, mens frivillige lager lister over de døde, og sørgende kvinner sitter ved siden av. Siden air conditioningen ikke er sterk nok til å hindre forråtnelsesprosessen, blir alle uvedkommende bedt om å komme seg ut for at det ikke skal bli for varmt. Store isblokker er lagt opp på likene, som er tullet inn i blodige tepper.
Det har brutt ut nye gatekamper i Egypts hovedstad, etter fredagsbønnen.